เพื่อนมาจากกรุงเทพรีเควสให้พาไปเจอส้มตำเด็ดๆซึ่งเราเพิ่มร้านนี้เข้าไปในลิสร้านที่อยากไปเพราะอยากลองด้วยว่าเสียงลือเสียงเล่าอ้างจะเป็นอย่างที่เราต้องการหรือเปล่า เที่ยงนี้มาด้วยความหิวเลยกระหน่ำสั่งไปเริ่มจากส้มตำไฮโซ ยำปูม้า ยำหอย ไส้ย่าง คอหมูย่าง ต้มแซ่บเอ็นหมู ข้าวเหนียว ......หรือวันนี้ไม่ใช่วันของเรา หอยเชลล์และของบางอย่างหมด ก็เลยพอแค่นี้ก่อนรอชิมอาหาร 
เมื่อคอหมูย่างกะไส้ย่างมาถึง คอหมูย่างมันเยอะไปนะคะ จากรูปที่ถ่ายมาส่วนเนื้อมันวางข้างบนไม่กี่ชิ้นอ่ะ ไส้ก็เฉยๆ และเมื่อส้มตำและยำปูม้ามาเสิร์ฟ เราก็คาดเดากันว่านี่น่าจะเป็นสูตรของที่นี่ที่ไม่เหมือนใครคือเขาจะใส่ต้นหอม หอมแดงมาด้วย ก็แปลกไปอีกแบบนึง  รสชาติติดหวานหน่อยๆนะคะ เราเลยสั่งยำหอยรวมแบบเผ็ดๆไม่ใส่น้ำตาลเลยแต่อย่างที่บอกคือหอยเชลล์หมดแต่น่าจะเป็นเจ้าของเขาบอกว่าจะดูให้ว่าใส่อะไรได้ พอมาเสิร์ฟก็มีหอยแมลงภูชิลิปนมากะหอยแมลงภู่ไทยมาให้ แต่รสชาติก็ยังไม่ใช่ที่อยากได้ ที่เพื่อนๆลงความเห็นว่าโอ ก็คงจะเป็นต้มแซ่บเอ็นหมู ที่เอ็นนุ่มและรสชาติผ่าน หลังจากนั้นพวกเราจึงขอเช็คเพื่อไปตามหารักแท้ต่อไป 